Държавен вестник, бр. 25, 2017 г., стр. 7

БРОЙ  25	
Д Ъ Р Ж А В Е Н  В Е С Т Н И К 	
СТР.  7  
Раздел V
Организация на работата в агенцията
Чл. 15. Вътрешните правила за организация 
на работата в агенцията се утвърждават от 
главния секретар.
Чл. 16. (1) Работното време на служителите 
при 5-дневна работна седмица е 8 часа дневно 
и 40 часа седмично.
(2) Работното време на служителите е от 
9,00 до 17,30 ч. с обедна почивка 30 минути 
между 12,30 и 13,00 ч. 
(3) Административното обслужване на 
трети лица се извършва всеки работен ден от 
10,00 до 16,30 ч., с изключение на постоянно 
предоставяните автоматизирани електронни 
услуги, чрез РОП. 
Чл. 17. (1) Предложения и сигнали могат 
да се подават лично или чрез упълномощен 
представител. Подадените предложения и 
сигнали се регистрират по общия ред.
(2) Приемът на граждани и представители 
на организации и изслушването на техните 
предложения и сигнали се извършва всеки 
вторник от 14,00 до 16,00 ч. в сградата на аген-
цията. Информация за това се оповестява на 
интернет страницата, както и на указателното 
табло в сградата на агенцията.
(3) Не се образува производство по ано-
нимни предложения и сигнали, както и по 
сигнали, отнасящи се до нарушения, извър-
шени преди повече от две години.
(4) За анонимни предложения и сигнали се 
считат тези, в които не са посочени:
1. имената по документ за самоличност и 
адресът – за българските граждани;
2. имената по документ за самоличност, 
личният номер и адресът – за чужденец;
3. фирмата на търговеца или наименова-
нието на юридическото лице, изписани и на 
български език, седалището и последният 
посочен в съответния регистър адрес на уп-
равление и електронният му адрес;
4. предложения и сигнали, които, въпреки 
че съдържат реквизитите по т. 1 – 3, не са под­
писани от автора или от негов представител 
по закон или пълномощие.
(5) За сигнали, отнасящи се до нарушения, 
извършени преди повече от две години, се 
считат тези, които засягат факти и събития, 
случили се преди повече от двадесет и четири 
месеца, установено от датата на подаването 
или заявяването.
(6) Предложения за усъвършенстване на ор-
ганизацията и дейността на административни 
звена към изпълнителния директор могат да 
се правят до техните ръководители. Преписи 
от тези предложения могат да се изпращат и 
до изпълнителния директор.
(7) Сигнали за злоупотреби с власт и ко-
рупция, лошо управление на държавно иму-
щество или за други незаконосъобразни или 
нецелесъобразни действия или бездействия, 
с които се засягат държавни или обществени 
интереси, права или законни интереси на 
други лица, могат да се подават до:
1. изпълнителния директор или главния 
секретар, когато сигналът се отнася до слу-
жители на агенцията;
2. министъра на финансите, когато сигналът 
се отнася до изпълнителния директор; по пре-
ценка на подателя сигналът може да се подаде 
и чрез изпълнителния директор на агенцията.
Чл. 18. Административните звена пряко 
си взаимодействат по въпроси от смесена 
компетентност, като водещото звено обобщава 
окончателното становище.
Чл. 19. Служителите в агенцията, заемащи 
ръководни длъжности, съобразно възложените 
им функции и задачите на ръководеното от 
тях звено:
1. възлагат задачи на работещите в звеното, 
контролират и отговарят за тяхното срочно 
и качествено изпълнение;
2. осигуряват взаимодействие с другите 
звена в дирекцията/агенцията в съответствие 
с установените организационни връзки и 
разпределението на дейностите между тях.
Чл. 20. (1) Директорите на дирекциите ръ-
ководят, организират, контролират, планират, 
координират, отчитат и носят отговорност 
за дейността и за изпълнението на задачите, 
възложени на съответната дирекция, в съответ-
ствие с определените с правилника функции.
(2) Директорите на дирекции изготвят и 
съгласуват предложения за повишаване, пре-
назначаване, стимулиране, санкциониране и 
освобождаване на служителите в дирекцията.
Чл. 21. Държавните служители и лицата, 
работещи по трудово правоотношение в аген-
цията, изпълняват възложените им задачи 
и отговарят пред прекия си ръководител за 
изпълнението на работата съобразно длъж-
ностните си характеристики.
Чл. 22. Деловодната дейност, движението 
на документите, образуването и разглеждането 
на преписките, архивирането и съхраняването 
на ведомствените документи се регламентират 
с вътрешни правила. 
Чл. 23. Служителите в агенцията могат да 
бъдат награждавани с отличия за образцово 
изпълнение на служебните си задължения в съ-
ответствие със Закона за държавния служител.
Чл. 24. Правата и задълженията на служи-
телите на агенцията по повод изпълнението на 
служебните и трудовите им правоотношения, 
както и други правоотношения, свързани с 
тях, но неуредени в нормативни актове, се 
регламентират с вътрешни правила.
ЗАКЛЮЧИТЕЛНА РАЗПОРЕДБА
Параграф единствен. Правилникът се при-
ема на основание чл. 228, ал. 3 ЗОП и чл. 55 
от Закона за администрацията.